กรุงไทยล่อใจฝากดอกสูง
19เดือนจ่ายขั้นบันได9.99%เฉลี่ย3.7%ล่าเงิน3หมื่นล้าน
4 เม.ย. 2555

19เดือนจ่ายขั้นบันได9.99%เฉลี่ย3.7%ล่าเงิน3หมื่นล้าน
“กรุงไทย” ออกแคมเปญเงินฝากประจำดอกเบี้ยพิเศษ 720 เดือน หวังดูดเงินฝากไม่ต่ำกว่า 3 หมื่นล้านบาท
นายชัยณรงค์ เอื้อสิทธิชัย ผู้อำนวยการฝ่ายอาวุโส สายงานธุรกิจรายย่อยและเครือข่าย ธนาคารกรุง ไทย เปิดเผยว่า ธนาคารได้ออกผลิต ภัณฑ์เงินออมทั้งระยะยาวและระยะสั้น ผ่านแคมเปญสไมลีย์ แอท ซัม เมอร์ แบ่งเป็นเงินฝากประจำสไมลีย์ 999 ระยะ 19 เดือน เงินฝากประ จำสไมลีย์ สเต็ปอัพ ระยะ 20 เดือน และเงินฝากประจำสไมลีย์ 7 เดือน โดยทุกประเภทรับฝากขั้นต่ำ 1 หมื่นบาท จ่ายดอกเบี้ยทุกเดือน โดยตั้งเป้าระดมเงินฝากผ่านแคมเปญนี้ไม่ต่ำกว่า 3 หมื่นล้านบาท
ทั้งนี้ เงินฝากประจำสไมลีย์ 999 ระยะ 19 เดือน จะจ่ายดอกเบี้ยเฉลี่ยอยู่ที่ 3.701% โดยเดือนที่ 1 จ่ายดอกเบี้ยในอัตรา 9.99% เดือนที่ 2 จ่าย 4% เดือนที่ 35 จ่าย 3.50% เดือนที่ 6-8 จ่าย 2.50% เดือนที่ 9-11 จ่าย 2.11% เดือนที่ 12-14 จ่าย 2.50% เดือนที่ 15-17 จ่าย 3.50% เดือนที่ 18 จ่าย 4% และเดือนสุดท้ายจ่าย 9.99% ต่อปี ซึ่งจุดเด่นของเงินฝากประเภทนี้คือ ลูกค้าจะได้รับดอกเบี้ยที่สูงถึง 9.99% ตั้งแต่เดือนแรกและสามารถเบิกไปใช้ได้ทันที
สำหรับเงินฝากประจำสไมลีย์ สเต็ปอัพ ระยะ 20 เดือน จะจ่ายดอกเบี้ยเฉลี่ยอยู่ที่ 3.702% โดยเดือนที่ 1-3 จ่าย 2% เดือนที่ 4-6 จ่าย 2.50% เดือนที่ 7-9 จ่าย 3% เดือนที่ 10-12 จ่าย 3.50% เดือนที่ 13-15 จ่าย 4% เดือนที่ 16-18 จ่าย 4.50% เดือนที่ 19 จ่าย 5.55% และเดือนสุดท้ายจ่าย 9.99% โดยลูกค้าสามารถถอนก่อนกำหนดได้ โดยไม่เสียเบี้ยปรับและได้รับดอก เบี้ยตามระยะเวลาที่ฝาก
เงินฝากประจำสไมลีย์ 7 เดือน จ่ายดอกเบี้ย 3.15% เหมาะกับลูก ค้าที่ต้องการลงทุนในระยะสั้น โดยได้รับดอกเบี้ยในอัตราที่สูง ทั้งนี้ผู้ที่สนใจสามารถเปิดบัญชีได้ระหว่างวันที่ 4 เม.ย.-4 พ.ค.นี้
เป็นที่น่าสังเกตว่าเงินฝากของธนาคารกรุงไทยจ่ายสูงกว่าหุ้นกู้ของธนาคารทิสโก้ ที่เสนอขายหุ้นกู้ไม่ด้อยสิทธิ ไม่มีหลักประกันและมีผู้แทนผู้ถือหุ้นกู้ครั้งที่ 3/2555 อายุ 1 ปี ครบกำหนดไถ่ถอนปี 2556 วงเงิน 1,000 ล้านบาท อัตราดอกเบี้ย 3.5% จ่ายดอกเบี้ยทุก 6 เดือน จองซื้อขั้นต่ำที่ 1 แสนบาท และทวีคูณครั้งละ 1 แสนบาท ที่เปิดเสนอขายระหว่างวันที่ 2-3 เม.ย. 2555 ขณะที่เงินฝากระยะยาวของธนาคารธนชาตระยะ 11 เดือน ให้ดอกเบี้ยสูง 3.45% สูงกว่าเงินฝากประจำ 12 เดือน ในตลาดที่ให้ดอกเบี้ยเฉลี่ยอยู่ที่ 2.75-3.00%